पद्म पुरस्कार
पद्म पुरस्कार भारत के सर्वोच्च नागरिक पुरस्कारों में से एक हैं। ये पुरस्कार, विभिन्न क्षेत्रों जैसे कला, समाज सेवा, लोक-कार्य, विज्ञान और इंजीनियरी, व्यापार और उद्योग, चिकित्सा, साहित्य और शिक्षा, खेल-कूद, सिविल सेवा इत्यादि के संबंध में प्रदान किए जाते हैं। ये पुरस्कार प्रत्येक वर्ष गणतंत्र दिवस के अवसर पर उद्घोषित किये जाते हैं तथा सामान्यतः मार्च/अप्रैल माह में राष्ट्रपति भवन में आयोजित किये जाने वाले सम्मान समारोहों में भारत के राष्ट्रपति द्वारा प्रदान किये जाते हैं।
सुब्रह्मण्यम भारती पुरस्कार
सुब्रह्मण्यम भारती पुरस्कार, भारत का साहित्यिक सम्मान है। यह हिन्दी साहित्य में उल्लेखनीय योगदान के लिये केन्द्रीय हिन्दी संस्थान द्वारा दिया जाता है। यह हिन्दी सेवी सम्मान भी है जो कई हिन्दी विशेषज्ञों को उनके हिन्दी के प्रचार-प्रसार में योगदान के लिये दिया जाता है।